La Casa de Cultura de Burjassot acull les obres del XXXIII Concurs Nacional de Pintura d’El Piló
2025-07-24

Dilluns que ve 3 de novembre la Casa de Cultura de Burjassot inaugurarà una nova exposició a les 20 hores. En aquest cas, les obres que es podran contemplar en aquest espai municipal seran les del XXXIII Concurs Nacional de Pintura d’El Piló celebrat el passat any.

Nuria Beneyto Florido, Premi El Piló, amb la seua obra Romanza lila, Diana Barbancho Márquez, guanyadora del Premi Ciutat de Burjassot, amb la seua creació Quiltro, i Ana Jordán Hernández, que es va alçar amb el Premi Barat Novella per la seua obra Paisatge d’agost seran les artistes que exposaran les seues creacions en la Casa de Cultura.

A més dels quadres guanyadors, les artistes han fet una selecció de les seues millors obres, les quals penjaran de les parets de la Sala A d’aquest espai municipal. Una mostra diferent, creativa, plena de força en la qual les tres guanyadores exposaran vertaderes obres d’art confeccionades per elles mateixes.

La mostra es pot visitar de dilluns a divendres, de 9 a 21 hores de manera ininterrompuda.